Source: https://www.europarl.europa.eu/doceo/document/A-8-2015-0069_MT.html
Timestamp: 2020-06-02 23:46:59+00:00
Document Index: 459547

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-kwittanza għall-implimentazzjoni tal-baġit taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2013
PE 539.711v02-00 A8-0069/2015
dwar il-kwittanza għall-implimentazzjoni tal-baġit taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2013
dwar l-għeluq tal-kontijiet taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2013
– wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2013, flimkien mat-tweġibiet taċ-Ċentru(8),
– wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta' April 2004 li jistabbilixxi ċentru Ewropew għall-prevenzjoni u l-kontroll tal-mard(12), u b'mod partikolari l-Artikolu 23 tiegħu,
li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2013
A. billi, skont ir-rapporti finanzjarji tiegħu, il-baġit finali taċ-Ċentru Ewropew għall-Prevenzjoni u l-Kontroll tal-Mard ("iċ-Ċentru") għas-sena finanzjarja 2013 kien jammonta għal EUR 58 315 000, li jirrappreżenta żieda ta' 0,2 % meta mqabbel ma' dak għall-2012,
C. billi l-Qorti tal-Awdituri ("il-Qorti"), fir-rapport tagħha dwar il-kontijiet annwali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2013 ("ir-rapport tal-Qorti"), stqarret li kisbet assigurazzjonijiet raġonevoli li l-kontijiet annwali taċ-Ċentru huma affidabbli u li t-tranżazzjonijiet ta' bażi huma legali u regolari,
1. Jikkonstata mir-rapport tal-Qorti li, fir-rigward tat-tliet kummenti li saru fir-rapport ta' kwittanza 2012, il-Qorti mmarkat l-azzjonijiet korrettivi għal tnejn minnhom bħala "Mhux applikabbli" u l-azzjoni korrettiva għall-oħra bħala "Għadha għaddejja"; jikkonstanta li l-kwistjoni li għadha għaddejja għandha x'taqsam ma' verifiki ex ante li ma ġewx sostnuti minn biżżejjed dokumentazzjoni rigward l-eliġibilità u l-preċiżjoni tal-ispejjeż iddikjarati; jikkonstata bi tħassib li ċ-Ċentru adotta strateġija ta' verifika ex post b'dewmien ta' għaxar xhur; jistenna li ċ-Ċentru jinforma lill-awtorità ta' kwittanza eżatt malli titlesta l-kwistjoni li għadha għaddejja;
a. il-verżjoni riveduta tal-politika ta' indipendenza komprensiva taċ-Ċentru, li kellha tiġi adottata mill-Bord tal-Amministrazzjoni taċ-Ċentru fl-2014, ġiet maqsuma f'politika li tapplika għall-esperti esterni u politika li tapplika għall-membri tal-persunal; jikkonstata li dawn il-politiki se jkunu lesti biex jiġu adottati mill-Bord tal-Amministrazzjoni taċ-Ċentru fl-2015; jappella liċ-Ċentru biex jinforma lill-awtorità ta' kwittanza dwar l-adozzjoni tal-politiki msemmija hawn fuq;
b. is-CVs u d-dikjarazzjonijiet tal-interessi tal-membri tal-Bord tal-Amministrazzjoni, il-Forum Konsultattiv u l-maniġment superjuri tiegħu tqiegħdu għad-dispożizzjoni tal-pubbliku fuq il-websajt taċ-Ċentru;
c. l-informazzjoni dwar l-impatt tal-attivitajiet tiegħu fuq iċ-ċittadini tal-Unjoni hija pprovduta fuq il-websajt taċ-Ċentru, permezz tal-pubblikazzjoni ta' diversi tipi ta' dokumenti, inklużi stqarrijiet għall-istampa, bullettini, ir-riżultati tar-riċerka xjentifika u rapporti speċifiċi;
7. Jikkonstata bi tħassib li l-livell ta' approprjazzjonijiet impenjati riportati għall-2014 kien wieħed relattivament għoli, b'EUR 1 714 484 (26 %) għat-Titolu II (nefqa amministrattiva) u EUR 7 907 139 (44 %) għat-Titolu III (nefqa operazzjonali); jirrikonoxxi li, għat-Titolu III, ir-riporti kienu prinċipalment relatati mal-akkwist ta' ħardwer u softwer informatiċi, u mal-evalwazzjoni esterna li qed issir liċ-Ċentru; jieħu nota li, għat-Titolu III, ir-riporti fil-biċċa l-kbira kellhom x'jaqsmu ma' proġetti pluriennali u ma' oġġetti informatiċi li għalihom l-attivitajiet ġew implimentati u l-pagamenti saru skont il-ħtiġijiet operattivi;
1. Jinnota li, fl-2013, ammont ta' EUR 58 315 356 tqiegħed għad-dispożizzjoni taċ-Ċentru Ewropew għall-Prevenzjoni u l-Kontroll tal-Mard ("iċ-Ċentru") permezz tal-baġit ġenerali tal-Unjoni; jisħaq fuq il-fatt li dan l-ammont jirrappreżenta 0,039 % tal-baġit ġenerali tal-UE;
2. Jerġa' jitlob liċ-Ċentru biex fil-komunikazzjoni interna u esterna tiegħu jiċċara l-fatt li qed jirċievi fondi mqiegħda għad-dispożizzjoni tiegħu mill-baġit tal-Unjoni (sussidji tal-Unjoni) minflok sussidji mill-Kummissjoni jew mill-Komunità;
3. Jinnota li fl-2013, iċ-Ċentru kellu eżitu pożittiv tal-baġit li, wara li ġie miżjud mal-eżitu negattiv tas-snin preċedenti, irriżulta f'bilanċ baġitarju globalment pożittiv; jinnota li, riżultat ta' dan, fl-2014 EUR 2 012 975 għandhom jitħallsu lura lill-Kummissjoni fir-rigward tal-baġit tal-2013;
4. Jinnota li filwaqt li huwa konxju tal-attivitajiet pluriennali taċ-Ċentru li kkawżaw riporti, ir-riporti ta' approprjazzjonijiet impenjati kienu relattivament għoljin fl-2013 (EUR 9 621 623); jitlob liċ-Ċentru jagħmel sforz biex jirrispetta l-prinċipju tal-annwalità tal-baġit;
5. Jilqa' l-isforzi taċ-Ċentru biex jara li ttieħdu l-azzjonijiet korrettivi rigward il-kummenti preċedenti tal-Qorti tal-Awdituri, u speċjalment l-adozzjoni ta' strateġija ta' verifika ex post u l-impenn tiegħu li jissorvelja aktar mill-qrib l-ispejjeż tal-laqgħa operazzjonali biex jiġu evitati riporti jew kanċellazzjonijiet mhux meħtieġa;
6. Jieħu nota li, kif previst fit-tabella tal-persunal, 190 kariga minn 198 imtlew sa tmiem l-2013; jirrikonoxxi t-titjib fir-rata ta' impjieg meta mqabbla mal-2012;
7. Jilqa' l-fatt li l-Qorti tal-Awdituri tikkunsidra t-tranżazzjonijiet li fuqhom huma bbażati l-kontijiet annwali taċ-Ċentru għas-sena finanzjarja 2013 bħala legali u regolari fl-aspetti materjali kollha;
8. Jirrakkomanda, abbażi tal-fatti disponibbli, l-għoti tal-kwittanza lid-Direttur Eżekuttiv taċ-Ċentru Ewropew għall-Prevenzjoni u l-Kontroll tal-Mard, fir-rigward tal-implimentazzjoni tal-baġit tiegħu għas-sena finanzjarja 2013.
ĠU C 442, 10.12.2014, p. 123.